คราวนี้มาไกลถึงเชียงใหม่ รุ่นพี่เจ้าถิ่นอาสาพามากินร้านนี้ นางพูดตั้งแต่เจอกันที่กรุงเทพว่าถ้ามาหาที่เชียงใหม่เมื่อไหร่จะพามากิน ในที่สุดก็ได้มาสมความตั้งใจซะที
ร้านนี้ติดกับร้านไก่ทอดเที่ยงคืนชื่อดัง หาที่จอดรถยากนิดนึง เพราะเป็นร้านติดริมถนน สั่งอาหารมาเยอะมาก ทั้งลาบคั่วหมูสุก ส้าเนื้อดิบ ไก่ทอด คอหมูย่าง คอหมูทอด ต้มแซ่บหมู
ไก่ทอดเขาอร่อยมาก ชิ้นใหญ่ เนื้อนุ่ม กินได้ไม่เบื่อ คอหมูทั้งย่างทั้งทอดก็อร่อย ต้มแซ่บถึงเครื่องสะใจ เผ็ดไปหน่อยก็โอเค ส้าเนื้อดิบ บางคนได้ยินคำว่าดิบก็ส่ายหน้าหนีละ รุ่นพี่บอกว่าเป็นเนื้อควาย รสชาติไม่คาวไม่เหม็นสาบอย่างที่คิด เพราะกลิ่นเครื่องเทศ โดยเฉพาะตะไคร้ดับกลิ่นคาวหมด ออกหวานๆขมๆลงตัว ขนาดเราเป็นไม่กินขมยังกินได้ เนื้อควายจะเหนียวกว่าเนื้อวัวเล็กน้อย คนเหนือเขาจะไม่กินเนื้อวัว แต่เขาจะกินเนื้อควาย อีกเมนูนึงที่ตามหลังมาคือลาบหมูดิบ ของโปรด แต่เจ้านี้เผ็ดมากกกก กินให้หมดคงไม่ไหว เสียดายที่แอ๊บอ่องออหมด(ห่อหมกสมองหมู) อีกหนึ่งของโปรด อีกเมนูที่ไม่กล้าสั่งเลยคือหลู้ คล้ายๆลาบดิบแต่มีเลือดด้วย มาเป็นชามเลย เคยกินครั้งนึง ไม่ไหว คาวเลือดมาก
ประทับใจมากสำหรับร้านนี้ คอเหล้า คอลาบต้องไม่พลาด ถ้ามีโอกาสมาเชียงใหม่อีกก็จะมากกินอีก

บรรดาของดิบ นานๆกินทีก็พอ ไม่ควรกินเป็นประจำนะจ๊ะ